Kusan mutane 900 sun mutu a rikicin Congo - Afrika - RFI
Daga Abdurrahman Gambo Ahmad wanda aka wallafa 16-01-2019 Wanda aka canza zuwa 16-01-2019 A 16:22
Jamhuriyar Demokradiyar Congo na yawan fama da tashe-tashen hankula (Photo : AFP)
Majalisar Dinkin Duyniya ta bayyana cewa, akalla mutane 890 ne suka rasa rayukansu a rikice-rikicen kabilanci a Jamhuriyar Demokradiyar Congo.
Majalisar ta ce, an samu barkewar tashe-tashen hankulan ne a wasu kauyuka hudu da ke yankin yammacin kasar a cikin watan da ya gabata, in da aka kwashe kwanaki fiye da uku ana gabzawa tsakanin al’umomin kauyukan .
Shugabar Hukumar Kare Hakkb Bil’adama ta Majalisar Dinkin Duniya, Michelle Bachelet ta ce, yana da matukar muhimmanci a gaggauta gudanar da bincike mai zurfi domin gurfanar da wadanda ke da hannu a rikicin.
Jamhuriyar Demokradiyar Congo na yawan fama da tashe-tashen hankula, in da a baya-bayan nan, wani rikicin bayan zabe ya lakume rayukan fararen hula da jami’an ‘yan sanda, in da magoya bayan Martin Fayulu suka gudanar da zanga-zangar adawa da sakamakon zaben da ya ayyana Felix Tshisekedi a matsayin wanda ya yi nazara.
Kotun Kolin Congo za ta fara sauraron …
Fayulu ya bukaci kotun koli ta soke …
Jam'iyyar shugaba Kabila ta lashe …
'Yan sanda sun tarwatsa dandazon magoya bayan Bobi Wine a Uganda
Amurka Afghanistan